Friday, August 04, 2006
1 Comments:
-
Assalamualaikum. wr.wb, ambo yo bana talambek bagabuang jo minang maimbauko, yo bana sero baitu dapek mambaco tantang cancang lateh dunsanak nan alah bagabuang disiko.
Manyimak dari pambangunan dinagari minangkabau dan kota pariaman khususnyo, jikok dicaliak dibidang fisik kiniko iyolah lah baransua rancak untuk itu kito basyukur, namun kadang kadang iyo bana taibo hati mancaliaknyo, tantu ibo hati tu ado sababnyo diantaronyo :
1.bidang agamo, klu dicaliak sacaro kasuluruhan dari jumlah anak kemanakan awak kiniko lah banyak nan indak lanca baco alquran tarutamo nan ado didesa.
didaerah pakotaan pun lah manurun pulo, aganyo hal iko lah saharusnyo manjadi paratian kito basamo.
2. bidang sosial budaya
bidang iko dicaliak ampia satiok daerah sabanta lai agaknyo tingga kenagan sajo. contoh nyo samangaik bagontoroyong lah mulai ilang laleh sadonyo kini mulai dari kota sampai kadesa lah main upah sajo, sabananyo samangaik gotoroyong dalam kondisi nagari nan sadang payah dan parahko sangaik potensi dihiduikan baliak.
Dibidang budaya. Bidang nan manonjol hanyo tabuik sajo,itupun lah agak taseok-seoklo, pado hal banyak seni budaya awak nan lain dan indak kalah rancak dan manrik dari pado tabuiktu. contohnyo indang, silek, ulu ambek, silek randai, randai, indang, talempong gandang tambua saluang, rabab barzanzi dsb, Baa mangko tabuik bisa taruih jalan karano lai dapek paratian saketek dari pamerintah.
Ambo mintak maaf kok tulisan ko ado nan manyingguang dan tasingguang, namun tujuan ambo adolah baik moga pambangunan dipiaman dikamudian hari handanyo ado parimbangan.
Maaf dan tarimo kasih
Ali Nurdin
nan jauah dirantau
australia
eng_Latn eng_Latn unk min_Latn min_Latn min_Latn min_Latn bug_Latn min_Latn min_Latn min_Latn ind_Latn min_Latn min_Latn ind_Latn